**Система за определяне на резултатите и минималния резултат за допускане на кандидатите до интервю за длъжността:**

“Юрисконсулт” в Дирекция „Административно-правна, финансово-стопанска дейност и човешки ресурси ” към Областна дирекция “Земеделие” - София област

1.Конкурсната комисия изготвя три различни варианта на тест с **25** затворени въпроса с един възможен верен отговор. След обявяване на началото на провеждане на конкурса един от кандидатите изтегля чрез жребий един от вариантите на тест и го обявява на всички кандидати. В теста кандидатите трябва да отбелязват със **син химикал** буквата на верния отговор. Верните отговори на теста се ограждат с кръг. На всеки въпрос съответства само един верен отговор. Всеки верен отговор носи съответен брой точки, упоменати при въпросите.

В теста кандидатите нямат право да поправят, дописват или изтриват вече избран отговор, както и да отбелязва  повече от един отговор на всеки отделен въпрос. В тези случаи ще се счита, че на съответния въпрос е отговорено невярно.  Липсата на отговор не носи точки.

Максималният резултат, който може да бъде постигнат при правилно решен тест е 55 точки.

Минималният резултат, при който кандидатът се счита за успешно издържал решаването на теста и се допуска до интервю е 30 точки.

2. Скала за оценяване на резултатите от проведения тест:

|  |  |
| --- | --- |
| Брой точки, получени след решаване на теста | оценка |
| 0 – 29 точки | 2.00 |
| 30 – 34 точки | 3.00 |
| 35 – 39 точки | 3.50 |
| 40 – 44 точки | 4.00 |
| 45 – 49 точки | 4.50 |
| 50 – 55 точки | 5.00 |

3. Продължителност на провеждане на конкурса: 60 мин.

Датата и началото на провеждане на конкурса е **11.04.2023 година** (Вторник), от **10:00 часа в сградата на Областна дирекция “Земеделие” - София област, бул.” Витоша” № 4, ет. 6,**

Конкурсът започва с легитимиране на участниците, чрез представяне на документ за самоличност. Преди провеждането на конкурса, комисията отново запознава кандидатите с реда за провеждане на конкурса, системата за оценяване на резултатите от теста, интервюто и на крайния резултат;

4.Комисията е определила коефициент за умножение на резултатите от проведения тест и от интервюто, с оглед относителна тежест при преценката на качествата на кандидатите за заемане на конкурсната длъжност.

Коефициентът, с който се умножава резултатът на кандидатите получен от решаването на теста е **“3”.**

Коефициентът, с който се умножава резултатът на кандидатите получен от интервюто е **“5”.** Резултатът от интервюто на всеки кандидат ще се закръгля до стотни, след десетичната запетая. Окончателните резултати на кандидатите ще се изчисляват до стотни, след десетичната запетая.

Кандидатите да притежават познания в нормативната уредба, свързана със заемане на длъжността, както и със спецификата на дейност на Областните дирекции «Земеделие».

При подготовката за конкурса да се ползват следните нормативни актове:

Закон за администрацията;

Кодекс на труда;

Устройствен правилник на Областните дирекции „Земеделие”;

Закон за държавния служител;

Кодекс за поведение на служителите в държавната администрация;

Закон за електронното управление;

Закона за електронния документ и електронните удостоверителни услуги;

Наредба за административното обслужване;

Закон за противодействие на корупцията и за отнемане на незаконно придобитото имущество;

Закон за опазване на земеделските земи;

Правилник за прилагане на Закона за опазване на земеделските земи;

Закон за собствеността и ползването на земеделските земи;

Административнопроцесуален кодекс;

Граждански процесуален кодекс;

Закон за собствеността и ползването на земедеските земи;

Правилник за прилагане на Закона за собствеността и ползването на земедеските земи;

5. Интервюто с кандидатите, успешно издържали теста ще се проведе на **11.04.2023г.** (Вторник), от **13.30 часа** в сградата на Областна дирекция „Земеделие”- София област, бул.”Витоша” № 4, ет. 6

Интервюто съдържа въпроси, които ще се задават на кандидатите, които са едни и същи за всеки от тях и имат за цел да установят в каква степен кандидатът притежава професионалните и делови качества, необходими за изпълнението на длъжността.

Определените компетентности, по които ще се задават въпросите, са:

1. Въпроси за преценка на аналитична компетентност на кандидатите, свързани с познаването на нормативните актове;

2. Въпроси за ориентация към резултати;

3. Въпроси за работа в екип;

4. Въпроси за фокус към клиента;

5. Въпроси за комуникативна компетентност;

6. Въпроси за професионална компетентност;

7. Други – по решение на конкурсната комисия.

Всеки член на комисията преценява качествата на кандидатите въз основа на техните отговори по 5-степенна скала и попълва за всеки кандидат формуляр, съгласно приложение № 5 към Наредбата към чл. 42, ал. 4 от Наредбата за провеждане на конкурсите и подбора при мобилност на държавни служители.

Минималният резултат, при който кандидатите се счита за успешно издържали интервюто е 3 /три/ по 5-степенната скала за оценяване. Крайният резултат от интервюто за всеки кандидат е средна аритметична величина от оценките на членовете на комисията за съответния кандидат. Кандидати получили резултат под 3 на интервюто няма да имат сформиран окончателен резултат и няма да участват в крайното класиране.

6. Окончателният резултат на всеки кандидат е сбор от резултатите, които са получени при решаването на теста и от интервюто, умножени с определените коефициенти и се оформя във формуляр, съгласно приложение № 8 от Наредбата за провеждане на конкурсите и подбора при мобилност на държавни служители.

Комисията класира от първо до трето място кандидатите с най-висок сбор точки като окончателен резултат.

Неиздържалите съответният етап кандидати не участват в класирането.

Председател: …………(П)….......

Боян Велков

04.04.2023 г.